KURSUSEPASS
	Kursuse nimetus
	Eesti tähtkujud

	Kursuse maht
	21 tundi

	Kursuse toimumise aeg
	I trimestri valikkursuse aeg õ-a 2026-2027

	Kursuse vorm
	Praktiline õpe 

	Kursuse läbiviija
	[image: ]
Õpetaja Silja Mall

	Eesmärgid
	Valikkursuse eesmärk on õppida tundma tähistaevast ning Eesti rahvapäraseid tähtkujusid, ühendades astronoomia, rahvapärimuse, digitehnoloogia, vaatluse ja loomingulise tegevuse.
Kursusel õpitakse märkama ja leidma tähistaevas tähtkujusid, tutvutakse nende Eesti rahvapäraste nimetuste ja lugudega ning võrreldakse rahvapärast tähistaevast tänapäevase astronoomilise käsitlusega. Tähistaeva uurimisel kasutatakse Stellariumi rakendust ning digitaalseid kultuuripärandi allikaid.
Olulisel kohal on vahetu kogemus: õpilased vaatlevad pimedas tähistaevast, õpivad selles orienteeruma ning seostama ekraanilt ja õppematerjalidest saadud teadmisi päriselt nähtava taevaga.

	Kursuse lühikirjeldus
	[bookmark: h.kqmekbch7r9h_l]Kursusel uurime, kuidas on eestlased tähistaevast vaadanud ja mõtestanud ning milliseid nimesid ja lugusid on tähtedele ja tähtkujudele antud. Õpime Stellariumi abil tähistaevas orienteeruma ning rakendame õpitut vahetult.
Vaatleme pimedas öötaevas tähtkujusid, jutustame ja kuulame nendega seotud lugusid, uurime Eesti rahvapärimust ja visuaalset pärandit ning loome vaatluste ja pärimuse põhjal oma joonistusi ja fantaasiapilte.

	Õpitulemused
	Kursuse läbinud õpilane:
· tunneb ja leiab tähistaevas olulisemaid tähtkujusid;
· tunneb valikut Eesti rahvapäraseid tähtkujusid ja nendega seotud pärimust;
· oskab kasutada Stellariumi tähistaeva uurimiseks ja vaatluse ettevalmistamiseks;
· oskab seostada digitaalset taevakaarti päriselt vaadeldava tähistaevaga;
· oskab kasutada kultuuripärandi digitaalseid allikaid;
· mõistab tähistaeva, rahvapärimuse ja visuaalkultuuri vahelisi seoseid;
· rakendab vaatlemist, jutustamist ja kujutlusvõimet loomingulises töös;
· loob kursuse jooksul tähistaevast ja Eesti rahvapärimusest lähtuva visuaalse töö.


	Kursuse lõpptulemuse kujunemine

	Hindamine on arvestuslik (mitteeristav – A/MA). 
 

	Õppekirjandus
	Õpiobjekti autorid: Hillar Uudevald, Kalli Kalde, Kadi Kreis, Katrin Kisand,ja Vladimir Brovin. 2020 (https://sites.google.com/tartukunstikool.ee/eesti-t2htkujud/home)
Rahvapärased tähtkujud taevakaardil. Videod: https://sites.google.com/tartukunstikool.ee/eesti-t2htkujud/t%C3%A4htkujud-taevas-videod?authuser=0
Linke astronoomiast: http://www.astronoomia.ee/tahistaevas/tahtkujud/
Eestis praktiliselt loojumatud tähtkujud koos rahvapäraste nimetustega http://opik.obs.ee/osa1/ptk02/box01.html
Taevaskera, tähtkujud ja taevakaart https://e-koolikott.ee/oppematerjal/17612-Taevaskera-tahtkujud-ja-taevakaart

